[ca] La complexitat de l'abordatge de la fibromiàlgia (FM), la seva alta prevalença i els alts costos personals i sanitaris que comporten són els que motiven i justifiquen la investigació que es descriu en aquesta tesi doctoral, requerint un abordatge tant multicomponent com interdisciplinar. En el primer apartat, es fa una introducció sobre la síndrome, la seva definició, els criteris diagnòstics, l'epidemiologia i l'etiopatogènia. Després, en el segon apartat, es descriuen els diferents tractaments existents amb evidència empírica. Amb el coneixement que fa anys ens ha aportat la neurociència en relació al dolor, el paper primordial del cervell en aquesta síndrome i els pocs resultats obtinguts amb la farmacoteràpia es fa indispensable explorar altres alternatives terapèutiques no farmacològiques com les que es presenten en aquest document. Són múltiples les investigacions que han demostrat l'efectivitat de diferents abordatges no farmacològics per a pacients amb FM, entre ells, l'educació sanitària, l'exercici terapèutic (ET), la teràpia cognitiu-conductual (TCC) i, més recentment, les teràpies psicològiques de tercera generació com el mindfulness, que cada vegada està més en auge en l'àmbit del dolor crònic. Aquesta tesi proposa substituir l'educació més tradicional de la Psicologia per una altra concepció que ha sorgit a partir de la neurociència i que està revolucionant el camp del dolor crònic: l'Educació en Neurociència del Dolor (PNE). En aquest segon apartat, es descriu amb detall totes aquestes intervencions que, de forma individual o combinades entre elles, han demostrat una major efectivitat. Tot i que s'han provat diferents combinacions, totes reporten mides de l'efecte similars, de baixos a moderats. Amb el primer dels estudis (FIBROWALK), es reporta l'efectivitat de tots aquests abordatges junts: PNE, ET, TCC i entrenament en mindfulness (MT) amb mides de l'efecte de moderats a alts. En el tercer apartat de la introducció, es descriu la literatura que hi ha publicada sobre les teràpies d'aventura, moltes vegades anomenades genèricament amb el nom de Teràpies d'Aventura (TA), en anglès Adventure Therapy. Són intervencions psicològiques experiencials moltes d'elles aplicades en poblacions adolescents en contextos socioeconòmics vulnerables, però també amb incipients resultats en l'àmbit clínic. Cada vegada hi ha un volum d'investigació creixent dels beneficis físics i psicològics que reporten les activitats a l'aire lliure. Així doncs, amb els beneficis que tindria l'exposició al medi natural i la concepció d'utilitzar les activitats a la natura per a treballar i millorar certs aspectes psicològics relacionats amb el benestar i la qualitat de vida (TA), però des d'un enfocament més cognitiu-conductual, és d'on sorgeix el propòsit del segon (protocol) i tercer (assaig clínic) estudi que anomenem NAT-FM: Teràpia d'Activitats a la Natura per a persones amb FM (que també reporta mides de l'efecte de moderats a alts). Un primer pas que obre les portes al desenvolupament d'un projecte que pugui arribar a generar evidència científica de l'efectivitat que poden tenir diferents protocols NAT amb la utilització de determinades activitats a la natura per a treballar els targets terapèutics específics en diverses patologies. Aquesta tesi presenta la millor evidència disponible dels diferents abordatges en FM (FIBROWALK) amb l'exposició a la natura (NAT-FM), adaptant l'ET realitzat en el primer estudi pel concepte de TA per tal de seguir aportant coneixement que ajudi a trobar el millor abordatge multicomponent possible per a aquesta prevalent i costosa síndrome.

[en] The complexity of the approaches to fibromyalgia (FM), its high prevalence, and the high personal and health costs involved are what inspired and justified the research described in this doctoral thesis, and which motivated research integrating a multicomponent and interdisciplinary approach. In the first section, an introduction of the syndrome is made, its definition, diagnostic criteria, epidemiology, and etiopathogenesis. Following, in the second section, the different existing treatments with empirical evidence are described. With the knowledge that neuroscience has given us over the years in relation to pain, the primary role of the brain in relation to this syndrome, and the few results obtained with pharmacotherapy, it is essential to explore other non-pharmacological therapeutic alternatives such as those presented in this document. There are multiple investigations that have demonstrated the effectiveness of different non-pharmacological approaches for patients with FM, among them, health education, therapeutic exercise (TE), cognitive-behavioral therapy (CBT) and more recently, third generation psychological therapies such as mindfulness that is increasingly on the rise in the field of chronic pain. This thesis proposes to replace the more traditional education of Psychology with another concept that has emerged from neuroscience, and that is revolutionizing the field of chronic pain, Pain Neuroscience Education (PNE). The second section describes in detail all these interventions that, individually or in combination with each other, have shown greater effectiveness. Although different combinations have been tried, they all report similar effect sizes, from low to moderate. The first of the studies (FIBROWALK) reports the effectiveness of all these approaches together, PNE, ET, CBT and mindfulness training (MT) with moderate to high effect sizes. The third section of the introduction describes the published literature on adventure therapies, often referred to generically as Adventure Therapies (AT). They are experiential psychological interventions, many of which have only been applied to adolescents in vulnerable socio-economic contexts, but also with undeveloped results in the clinical field. There is a growing body of research into the physical and psychological benefits of outdoor activities. Thus, with the benefits of exposure to the natural environment and the concept of using activities in nature to work and improve certain psychological aspects related to well-being and quality of life (TA) but from a more cognitive-behavioral approach it is the purpose of the second (protocol) and third (clinical trial) study that we call NAT-FM: Therapy of Activities in Nature for people with FM (which also reports measures of the effect of moderate to high). A first step that opens the door to the development of a project that can generate scientific evidence of the effectiveness that different NAT protocols can have with the use of certain activities in nature to work on specific therapeutic targets in various pathologies. This thesis presents the best available evidence of the different approaches in FM (FIBROWALK) with the exposure to nature (NAT-FM), adapting the ET carried out in the first study by the concept of TA, in order to continue providing knowledge that helps to find the best possible multicomponent approach for this prevalent and costly syndrome.